hej! er 15 år og bor i Nordland! skal begynne på vidregående til neste år! og jeg må snart ta mine 3 skolevalg! drømmen er å bli brannmann! men jeg aner ikke hva jeg må gå på vidregående for å bli en brannmann? hjelp? hva burde jeg gå?
Den vanligste måten å bli brannkonstabel (det offisielle navnet på brannmann/brannkvinne) er faktisk å først få seg jobb i et lokalt brannvesenet. Der får du opplæring, og blir senere sendt til Norges brannskole for videre opplæring og kurs.
Utdanning får du dekket.
Kriteriene for å bli ansatt varierer fra kommune til kommune. For å få et best mulig svar anbefaler jeg deg å kontakte de i kommunen din som jobber med brannvern/brannsikkerhet. Dem finner du på din kommunes nettsider.
Generelt sett kreves det ofte ett eller flere av disse kriteriene for å bli ansatt som brannkonstabel:
- fagbrev (tømrer, rørlegger, bilmekaniker, feier, elektriker osv.)
- førerkort klasse C (lastebil/brannbil)
- god fysikk
- god vandel
- gjennomført nettbasert kurs i brannvern
Men det anbefales altså at du kontakter de som jobber med brann og brannsikkerhet i din kommune, eventuelt kan du spørre brannvesenet direkte. Kanskje de også kan si noe om hvilke utdanningprogram fra videregående som de tenker er spesielt relevant, eller hva de eventuelt har lite av. Ofte er et yrkesfag attraktivt i disse stillingene.
En brannkonstabel i Tromsø gir også følgende tips i et intervju til Utdanning.no (les hele her): "Dersom det er vanskelig å få seg jobb som brannkonstabel der du bor, er det også lurt å skaffe seg kurs på Norges Brannskole og redningsdykkerutdanning på egen regning. Jo mer "ferdigutdannet" du er, desto større sjanse er det at du får deg jobb."